Darnley Alexander
Sir Darnley Alexander, QC, SAN, GCFR (28 Janairu 1920 - 10 Fabrairu 1989  ) masanin shari'a ne dan Najeriya kuma tsohon Alkalin Alkalan Najeriya.  

An haifi Alexander a Castries, St Lucia a ranar 28 ga Janairun 1920. Ya halarci Jami'ar London kuma ya sami digiri a fannin shari'a a shekarar 1942. Ya yi aiki a matsayin mai ba da shawara na kambi da mai tsara doka a Jamaica kuma a matsayin majistare a Tsibirin "Turks and Caicos". Ya zo Najeriya ne a shekarar 1957 bisa gayyatar firaministan yankin yammacin kasar, Obafemi Awolowo wanda ya roki ofishin ‘yan mulkin mallaka da ke Landan da su taimaka wajen samar da mai tsare doka;  Daga nan sai Alexander ya yi hidima a yankin a wurare daban-daban. Ya kasance Mawallafin Shari'a, Yankin Yamma, Najeriya daga 1957-1969 kuma ya kasance daraktan kararrakin jama'a a 1958. A cikin 1960, an nada shi Babban Lauya kuma Babban Sakatare na Ma'aikatar Shari'a ta yankin kuma a cikin 1963, an nada shi Mashawarcin Sarauniya . A shekarar 1964 aka nada shi alkali a babbar kotun Legas daga baya a shekarar 1969 aka nada shi babban jojin jihar kudu maso gabas a yanzu jihohin Cross River da Akwa Ibom . An nada shi Alkalin Alkalai a shekarar 1975 a matsayin jagoran sauran manyan alkalai. A matsayinsa na alkali, Dennis Osadebay ya nada shi a matsayin kwamishinan bincike kan kungiyar asiri ta Owegbe, ya kuma kasance shugaban bincike kan baraka da aka samu na jarabawa. 

Bayan ya yi ritaya ya zama shugaban hukumar gyara dokoki na Najeriya.

Manazarta 

Manyan Alkalan Najeriya
Haihuwan 1920
Mutuwar 1989
Alkalan Najeriya
Alkalan jihar Legas